CELEX: 52018PC0725
Language: ro
Date: 2018-11-06
Title: Propunere de DECIZIE DE PUNERE ÎN APLICARE A CONSILIULUI de modificare a Deciziei de punere în aplicare 2009/1008/UE de autorizare a Republicii Letonia în vederea aplicării în continuare a unei măsuri de derogare de la dispozițiile articolului 193 din Directiva 2006/112/CE privind sistemul comun al taxei pe valoarea adăugată

COMISIA EUROPEANĂ
            Bruxelles, 6.11.2018
            COM(2018) 725 final
            2018/0381(NLE)
            Propunere de
            DECIZIE DE PUNERE ÎN APLICARE A CONSILIULUI
            de modificare a Deciziei de punere în aplicare 2009/1008/UE de autorizare a Republicii Letonia în vederea aplicării în continuare a unei măsuri de derogare de la dispozițiile articolului 193 din Directiva 2006/112/CE privind sistemul comun al taxei pe valoarea adăugată
            
               
         
         
            
               EXPUNERE DE MOTIVE
            
            
               În conformitate cu articolul 395 alineatul (1) din Directiva 2006/112/CE din 28 noiembrie 2006 privind sistemul comun al taxei pe valoarea adăugată (denumită în continuare „Directiva TVA”
                  1
               ), Consiliul, hotărând în unanimitate la propunerea Comisiei, poate autoriza orice stat membru să aplice măsuri speciale de derogare de la dispozițiile directivei respective pentru a simplifica procedura de colectare a TVA sau pentru a preveni anumite forme de evaziune fiscală sau de evitare a obligațiilor fiscale.
            
            
               Prin scrisoarea înregistrată de Comisie la 20 iunie 2018, Republica Letonia (denumită în continuare „Letonia”) a solicitat autorizarea de a continua să aplice o măsură de derogare de la articolul 193 din Directiva TVA, care stabilește persoana căreia îi revine obligația plății TVA. Prin scrisoarea înregistrată de Comisie la 17 august 2018, Letonia a transmis un raport privind aplicarea măsurii respective, în conformitate cu articolul 2 din Decizia de punere în aplicare 2009/1008/CE a Consiliului din 7 decembrie 2009
                  2
               , astfel cum a fost modificată prin Decizia de punere în aplicare (UE) 2015/2396 a Consiliului din 10 decembrie 2015
                  3
               .
            
            
               În conformitate cu articolul 395 alineatul (2) din Directiva TVA, Comisia a informat celelalte state membre, prin scrisorile din 7 septembrie 2018, cu privire la cererea înaintată de Letonia. Printr-o scrisoare din data de 10 septembrie 2018, Comisia a informat Letonia că deține toate informațiile necesare pentru a analiza cererea.
            
            
               1.CONTEXTUL PROPUNERII
            
            
               •Motivele și obiectivele propunerii
            
            
               
                  Ca regulă generală, articolul 193 din Directiva TVA prevede că TVA se plătește în mod normal de orice persoană impozabilă ce efectuează o livrare de bunuri sau o prestare de servicii.
               
               
                  În conformitate cu articolul 395 din Directiva TVA, statele membre pot aplica măsuri de derogare de la dispozițiile Directivei TVA, pentru a simplifica procedura de colectare a TVA sau pentru a preveni anumite forme de evaziune fiscală sau de evitare a obligațiilor fiscale, dacă aceste măsuri au fost autorizate de Consiliu.
               
               
                  Letonia a solicitat continuarea aplicării mecanismului de taxare inversă în cazul tranzacțiilor de pe piața lemnului, adică desemnarea persoanei căreia îi sunt furnizate aceste bunuri sau servicii drept persoana căreia îi revine obligația plății TVA.
               
               
                  Măsura de derogare pentru Letonia a fost inițial acordată prin Decizia 2006/42/CE a Consiliului din 24 ianuarie 2006
                     4
                   până la 31 decembrie 2009 și prin Decizia de punere în aplicare 2009/1008/UE a Consiliului din 7 decembrie 2009
                     5
                  , până la 31 decembrie 2012. Autorizația de a aplica derogarea a fost ulterior prelungită prin Decizia de punere în aplicare 2013/55/UE a Consiliului din 22 ianuarie 2013
                     6
                   până la 31 decembrie 2015 și prin Decizia de punere în aplicare (UE) 2015/2396 a Consiliului din 10 decembrie 2015
                     7
                  , până la 31 decembrie 2018.
               
               
                  Potrivit Letoniei, piața lemnului, care este unul dintre cele mai importante sectoare ale economiei sale, este deosebit de sensibilă la frauda în domeniul TVA, deoarece este dominată de un număr mare de mici operatori locali și furnizori individuali. Natura pieței și a întreprinderilor implicate a condus la fraude în domeniul TVA, considerate de autoritățile fiscale letone ca fiind dificil de controlat. Pentru a combate acest abuz, acestea au introdus mecanismul de taxare inversă în cazul tranzacțiilor de pe piața lemnului, care s-a dovedit a fi foarte eficace și a condus la o reducere semnificativă a fraudei în acest sector. 
               
               
                  Autoritățile letone au afirmat că, în plus, această măsură specială nu are un impact negativ asupra valorii totale a veniturilor din TVA colectate în etapa finală a consumului și, prin urmare, nu afectează în mod negativ resursele proprii provenite din TVA ale Uniunii.
               
               
                  Derogările sunt în general acordate pentru o perioadă limitată de timp, pentru a permite o evaluare a caracterului adecvat și eficace al măsurii speciale și pentru a acorda statelor membre timpul necesar pentru a introduce alte măsuri convenționale pentru a combate problema respectivă până la expirarea măsurii de derogare, ceea ce ar face ca o prelungire a derogării să fie inutilă. O derogare care permite utilizarea mecanismului de taxare inversă este acordată numai în mod excepțional pentru anumite domenii unde se observă fraude și constituie un mijloc de ultimă instanță. 
               
               
                  Având în vedere situația de drept și de fapt neschimbată, se propune, prin urmare, prelungirea măsurii de derogare pentru o ultimă oară, permițând Letoniei să aplice în continuare această măsură de derogare până la 31 decembrie 2021. Până la expirarea acestei derogări, Letonia ar trebui să pună în aplicare alte măsuri convenționale pentru combaterea și prevenirea fraudei în materie de TVA în sectorul lemnului. În consecință, nu ar trebui să mai fie necesară derogarea de la articolul 193 din Directiva 2006/112/CE în ceea ce privește aceste livrări și prestări. 
               
            
            
               •Coerența cu dispozițiile existente în domeniul de politică vizat
            
            
               
                  Derogări similare de la articolul 193 din Directiva TVA au fost acordate și altor state membre.
               
               
                  Măsura propusă este, prin urmare, în concordanță cu dispozițiile existente din Directiva TVA. 
               
            
            
               2.TEMEIUL JURIDIC, SUBSIDIARITATEA ȘI PROPORȚIONALITATEA
            
            
               •Temeiul juridic
            
         
         
            
               
                  Articolul 395 din Directiva TVA.
               
            
            
               •Subsidiaritatea (în cazul competențelor neexclusive) 
            
            
               
                  Având în vedere dispoziția din Directiva TVA pe care se întemeiază propunerea, principiul subsidiarității nu se aplică.
               
            
            
               •Proporționalitatea
            
            
               
                  Decizia se referă la o autorizare acordată unui stat membru la cererea acestuia și nu constituie o obligație. 
               
            
            
               Având în vedere domeniul de aplicare limitat al derogării, măsura specială este proporțională cu obiectivul urmărit.
            
            
               •Alegerea instrumentului
            
            
               Instrumentul propus: decizie de punere în aplicare a Consiliului.
            
            
               În temeiul articolului 395 din Directiva 2006/112/CE a Consiliului, derogarea de la dispozițiile comune în materie de TVA este posibilă numai cu autorizarea Consiliului, hotărând în unanimitate la propunerea Comisiei. O decizie de punere în aplicare a Consiliului este instrumentul cel mai adecvat, dat fiind faptul că ea poate fi adresată unui singur stat membru.
            
            
               3.REZULTATELE EVALUĂRILOR EX POST, ALE CONSULTĂRILOR CU PĂRȚILE INTERESATE ȘI ALE EVALUĂRILOR IMPACTULUI
            
            
               •Consultările cu părțile interesate
            
            
               
                  Prezenta propunere se bazează pe o cerere înaintată de Letonia și se referă doar la acest stat membru.
               
            
            
               •Obținerea și utilizarea expertizei
            
            
               
                  Nu a fost necesar să se recurgă la expertiză externă.
               
            
            
               •Evaluarea impactului
            
            
               
                  Propunerea de decizie de punere în aplicare a Consiliului autorizează Letonia să aplice în continuare mecanismul de taxare inversă în cazul tranzacțiilor de pe piața lemnului. Situația pe care s-a bazat derogarea inițială persistă. Letonia susține că, în pofida faptului că a existat o reducere a numărului de cazuri de fraudă care implică TVA și de evaziune în domeniul TVA de pe piața lemnului de la introducerea procedurii de taxare inversă, riscul nu este eliminat. 
               
               
                  Autoritățile letone au afirmat că prelungirea acestei măsuri nu va avea un impact negativ asupra valorii totale a veniturilor din TVA colectate în etapa finală a consumului și, prin urmare, nu afectează în mod negativ resursele proprii provenite din TVA ale Uniunii.
               
            
            
               4.IMPLICAȚIILE BUGETARE
            
            
               Propunerea nu are nicio implicație pentru bugetul UE. 
            
            
               5.ALTE ELEMENTE
            
         
         
            
               Propunerea este limitată în timp.
            
            
               2018/0381 (NLE)
            
            
               Propunere de
            
            
               DECIZIE DE PUNERE ÎN APLICARE A CONSILIULUI
            
            
               de modificare a Deciziei de punere în aplicare 2009/1008/UE de autorizare a Republicii Letonia în vederea aplicării în continuare a unei măsuri de derogare de la dispozițiile articolului 193 din Directiva 2006/112/CE privind sistemul comun al taxei pe valoarea adăugată
            
            
               CONSILIUL UNIUNII EUROPENE,
            
            
               având în vedere Tratatul privind funcționarea Uniunii Europene, 
            
            
               având în vedere Directiva 2006/112/CE a Consiliului din 28 noiembrie 2006 privind sistemul comun al taxei pe valoarea adăugată
                  8
               , în special articolul 395 alineatul (1),
            
            
               având în vedere propunerea Comisiei Europene,
            
            
               întrucât:
            
            
               (1)Decizia 2006/42/CE a Consiliului
                  9
                a autorizat Letonia să aplice o măsură de derogare de la articolul 21 alineatul (1) litera (a) din Directiva 77/388/CEE
                  10
               , constând în desemnarea destinatarului bunurilor sau serviciilor drept persoana căreia îi revine obligația plății taxei pe valoarea adăugată (TVA) în cazul tranzacțiilor de pe piața lemnului, până la 31 decembrie 2009. Prin Decizia de punere în aplicare 2009/1008/UE a Consiliului
                  11
               , Letonia a fost autorizată, prin derogare de la articolul 193 din Directiva 2006/112/CE, să continue să desemneze destinatarul bunurilor sau serviciilor drept persoana căreia îi revine obligația plății TVA în cazul tranzacțiilor de pe piața lemnului, până la 31 decembrie 2012. Autorizarea aplicării măsurii de derogare a fost ulterior prelungită prin Decizia de punere în aplicare 2013/55/UE a Consiliului
                  12
                până la 31 decembrie 2015 și prin Decizia de punere în aplicare (UE) 2015/2396 a Consiliului
                  13
               , până la 31 decembrie 2018. 
            
            
               (2)Prin scrisoarea înregistrată de Comisie la 20 iunie 2018, Letonia a solicitat autorizația de a continua să aplice o măsură de derogare de la articolul 193 din Directiva 2006/112/CE în cazul tranzacțiilor de pe piața lemnului. Prin scrisoarea înregistrată de Comisie la 17 august 2018, Letonia a prezentat Comisiei un raport privind aplicarea măsurii, astfel cum se prevede la articolul 2 al doilea paragraf din Decizia de punere în aplicare 2009/1008/CE a Consiliului.
            
            
               (3)În conformitate cu articolul 395 alineatul (2) al doilea paragraf din Directiva 2006/112/CE, Comisia a informat celelalte state membre, prin scrisorile din 7 septembrie 2018, cu privire la cererea înaintată de Letonia. Printr-o scrisoare din data de 10 septembrie 2018, Comisia a informat Letonia că deține toate informațiile necesare pentru a analiza cererea.
            
            
               (4)Potrivit Letoniei, piața lemnului, care este unul dintre cele mai importante sectoare ale economiei sale, este deosebit de sensibilă la frauda în domeniul TVA, deoarece este dominată de un număr mare de mici operatori locali și furnizori individuali. Natura pieței și a întreprinderilor implicate a condus la fraude în domeniul TVA, considerate de autoritățile fiscale letone ca fiind dificil de controlat. Pentru a combate acest abuz, acestea au introdus mecanismul de taxare inversă în cazul tranzacțiilor de pe piața lemnului, care s-a dovedit a fi foarte eficace și a condus la o reducere semnificativă a fraudei în acest sector. 
            
            
               (5)Prin urmare, Letonia ar trebui să fie autorizată să aplice măsura de derogare pentru o perioadă limitată suplimentară, și anume până la 31 decembrie 2021. 
            
            
               (6)În general, derogările se acordă pe o perioadă limitată, pentru a se putea evalua dacă măsura de derogare respectivă este sau nu adecvată și eficace. Derogările acordă statelor membre timpul necesar pentru a introduce alte măsuri convenționale pentru combaterea problemei respective până la expirarea măsurii de derogare, ceea ce ar face ca o prelungire a derogării să fie inutilă. O derogare care permite utilizarea mecanismului de taxare inversă este acordată numai în mod excepțional pentru anumite domenii unde se observă fraude și constituie un mijloc de ultimă instanță. Prin urmare, Letonia ar trebui să pună în aplicare alte măsuri convenționale pentru combaterea și prevenirea fraudei în materie de TVA în sectorul lemnului până la expirarea acestei derogări și, în consecință, nu ar trebui să mai fie necesară derogarea de la articolul 193 din Directiva 2006/112/CE în ceea ce privește aceste livrări și prestări.
            
            
               (7)Măsura de derogare nu va avea un impact negativ asupra resurselor proprii ale Uniunii provenind din TVA.
            
            
               (8)Prin urmare, Decizia de punere în aplicare 2009/1008/UE ar trebui modificată în consecință,
            
            
               ADOPTĂ PREZENTA DECIZIE: 
            
            
               Articolul 1
            
         
         
            
               Articolul 2 din Decizia de punere în aplicare 2009/1008/UE se înlocuiește cu următorul text:
            
            
               „Articolul 2
            
            
               Prezenta decizie se aplică până la 31 decembrie 2021.”
            
            
               Articolul 2
            
            
               Prezenta decizie se aplică de la 1 ianuarie 2019.
            
            
               Articolul 3
            
            
               Prezenta decizie se adresează Republicii Letonia.
            
            
            
               Adoptată la Bruxelles,
            
            
               
                     Pentru Consiliu,
               
               
                     Președintele
               
            
         
         
            
                  
                     (1)
                  
                        JO L 347, 11.12.2006, p. 1.
               
               
                  
                     (2)
                  
                        JO L 347, 24.12.2009, p. 30.
               
               
                  
                     (3)
                  
                        JO L 332, 18.12.2015, p. 142.
               
               
                  
                     (4)
                  
                        JO L 25, 28.1.2006, p. 31.
               
               
                  
                     (5)
                  
                        JO L 347, 24.12.2009, p. 30.
               
               
                  
                     (6)
                  
                        JO L 22, 25.1.2013, p. 16.
               
               
                  
                     (7)
                  
                        JO L 332, 18.12.2015, p. 142.
               
               
                  
                     (8)
                  
                        JO L 347, 11.12.2006, p. 1.
               
               
                  
                     (9)
                  
                        JO L 25, 28.1.2006, p. 31.
               
               
                  
                     (10)
                  
                        A șasea directivă 77/388/CEE a Consiliului din 17 mai 1977 privind armonizarea legislațiilor statelor membre referitoare la impozitele pe cifra de afaceri — Sistemul comun al taxei pe valoarea adăugată: baza unitară de evaluare (JO L 145, 13.6.1977, p. 1).
               
               
                  
                     (11)
                  
                        Decizia de punere în aplicare a Consiliului din 7 decembrie 2009 de autorizare a Republicii Letonia în vederea aplicării în continuare a unei măsuri de derogare de la dispozițiile articolului 193 din Directiva 2006/112/CE privind sistemul comun al taxei pe valoarea adăugată (JO L 347, 24.12.2009, p. 30).
               
               
                  
                     (12)
                  
                        Decizia de punere în aplicare a Consiliului din 22 ianuarie 2013 de modificare a Deciziei de punere în aplicare 2009/1008/UE de autorizare a Republicii Letonia în vederea aplicării în continuare a unei măsuri de derogare de la dispozițiile articolului 193 din Directiva 2006/112/CE privind sistemul comun al taxei pe valoarea adăugată (JO L 22, 25.1.2013, p. 16).
               
               
                  
                     (13)
                  
                        Decizia de punere în aplicare (UE) 2015/2396 a Consiliului din 10 decembrie 2015 de modificare a Deciziei de punere în aplicare 2009/1008/UE privind autorizarea Republicii Letonia de a prelungi aplicarea unei măsuri de derogare de la dispozițiile articolului 193 din Directiva 2006/112/CE privind sistemul comun al taxei pe valoarea adăugată (JO L 332, 18.12.2015, p. 142).